ITEL กำไร Q3/59 พุ่งพรวดมาที่ 19.88 ลบ. โตเกิน 7 เท่าตัว!
ITEL กำไร Q3/59 พุ่งพรวด! มาที่ 19.88 ลบ. โตเกิน 7 เท่าตัว จากปีก่อนกำไร 2.41 ลบ. หลังรายได้รวมกระฉูด ขณะที่ช่วง 9 เดือนแรกมีกำไร 55.69 ลบ. โต 232% จากปีก่อนกำไร 16.76 ลบ. 
9 พ.ย. 2559

บริษัท อินเตอร์ลิ้งค์ เทเลคอม จำกัด (มหาชน) หรือ ITEL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 19.88 ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 724% จากช่วงเดียวกันของปีก่อนที่มีกำไรสุทธิ 2.41 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้รวม 159.85 ล้านบาท เพิ่มขึ้น 49.77%
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 55.69 ล้านบาท หรือ 0.18 บาทต่อหุ้น เพิ่มขึ้น 232% จากช่วงเดียวกันของปีก่อนที่มีกำไรสุทธิ 16.76  ล้านบาท หรือ 0.06 บาทต่อหุ้น